Интернеттегі ата-ана бақылауы қызметтеріне шолу
"Интернеттегі ата-ана бақылауы қызметтеріне шолу" | "https://abai.kz/post/190340"
TITLE: Интернеттегі ата-ана бақылауы қызметтеріне шолу
URL: https://abai.kz/post/190340
META: "Интернеттегі ата-ана бақылауы қызметтеріне шолу" | "https://abai.kz/post/190340"
DATE: 08.11.2024
AUTHOR(s): Abai.kz
TOTAL WORDS: 258
TEXT: Қазіргі уақытта ақпараттық технологиялар, ұялы байланыс, теледидар маңызы арта түсуде. Интернет тек ақпарат көзі ғана емес, сонымен қатар қарым-қатынас, ойын-сауық және білім берудің әмбебап ортасына айналды. Интернет қолданушыларының саны да күн сайын артып келеді. Интернеттің үздіксіз өсуіне және ауқымының кеңеюіне байланысты ондағы заңсыз материалдардың да саны көбеюде. Қазіргідей цифрлық әлемде балаларды желідегі қауіптерден қорғау маңызды мәселеге айналды. Мемлекеттік органдар осындай қауіптерге қарсы тұру үшін барлық қажетті шараларды қабылдауда. Дегенмен, интернеттегі заңсыз әрекеттер мәселесін тек мемлекеттік құрылымдардың күшімен шешу мүмкін емес. Сондықтан, БАҚ саласындағы заңнамалық талаптардың орындалуын қадағалайтын ҚР Мәдениет және ақпарат министрлігі ата-аналар үшін қолжетімді шешімдер шолуын ұсынады. Ата-ана бақылауы сервистері заңсыз контентке қол жеткізуді шектеуге, онлайн-әрекеттерді қадағалауға және құрылғыларды пайдалану уақытын бақылауға көмектеседі. Ата-ана бақылауына арналған танымал қосымшалар: - Kaspersky Safe Kids: сайттарды бұғаттау, геолокация, белсенділік туралы есептер. - Dr.Web Security Space: антивирус және ата-ана бақылауы, контентті сүзу. - Qustodio (Испания): контентті сүзу, экран уақытын шектеу, әлеуметтік желілерді бақылау. - Net Nanny (АҚШ): контентті бұғаттау, экран уақытын шектеу және орналасқан жерді қадағалау. - Norton Family: сайттарды сүзу, пайдалану уақытын шектеу және іздеу сұрауларын қадағалау. - Kidslox: экран уақытын шектеу, қосымшаларды бұғаттау және орналасқан жерді қадағалау. - Parental Control Kroha (Украина): қосымшаларды бұғаттау, веб-бақылау, белсенділікке мониторинг жасау. - Google Family Link: Android жүйесінде белсенділікті бақылауға арналған тегін қосымша. Ата-ана мен баланың құрылғыларына орнату қажет. - Kidlogger: белсенділікті қадағалауға мүмкіндік беретін пассивті бақылау. - Кірістірілген мүмкіндіктер: Android үшін Google Play арқылы, iOS үшін — геопозицияны қадағалау үшін «Экран уақыты» және «Орналасқан жерді анықтау». - TikTok Family Pairing: жасөспірімдердің TikTok қолдануын бақылау, экран уақытын шектеу және контентті сүзу мүмкіндігімен. Abai.kz
